b'\n_START_ARTICLE_\nFrijsendal Friskole\n_START_PARAGRAPH_\nFrijsendal Friskole er en grundskole, der drives efter reglerne i Friskoleloven._NEWLINE_Den 29. januar 2008 besluttede byr\xc3\xa5det i Favrskov Kommune at nedl\xc3\xa6gge Haurum-Sall Centralskole. Som s\xc3\xa5 mange andre steder i landet, hvor kommunerne nedl\xc3\xa6gger sm\xc3\xa5 folkeskoler, gik for\xc3\xa6ldrene imidlertid sammen for at oprette en friskole p\xc3\xa5 Grundtvig-Koldsk grundlag som afl\xc3\xb8ser for den nedlagte folkeskole._NEWLINE_Friskolen har til huse i samme bygning som den nedlagte folkeskole, og de fleste elever fortsatte p\xc3\xa5 friskolen. Frijsendal Friskole startede undervisningen 10. august 2009. Skolen omfattede fra starten 0.-7. klasse, men har nu fuld overbygning til 9. klasse. Skolen har nu 142 elever._NEWLINE_Navnet Frijsendal Friskole blev fundet gennem en konkurrence. Det stammer fra godset Frijsendal, der ligger 3 km \xc3\xb8st for skolen. Frijsendal var hjemsted for Danmarks f\xc3\xb8rste landbrugsskole, der l\xc3\xa5 her 1837-40. Navnet knytter dermed skolen til de tidligste r\xc3\xb8dder af den danske h\xc3\xb8j- og friskolebev\xc3\xa6gelse._NEWLINE_Skolen er hjemsted for flere foreninger. Hvert \xc3\xa5r arrangeres musikfestivalen FestiSall, og Lokalhistorisk Arkiv har lokaler p\xc3\xa5 skolen.'